Προϊόντα και υπηρεσίες που παρασχέθηκαν το 2010 (2009)

Βασικά σημεία της υλοποίησης του προγράμματος εργασίας 2010 Ανάλυση πολιτικής και κατάρτιση εκθέσεων Η τέταρτη έκθεση πολιτικής με τίτλο «Γέφυρα προς το μέλλον» περιλάμβανε ανασκόπηση της προόδου που πραγματοποιήθηκε κατά τη διαδικασία της Κοπεγχάγης 2002-10 και συζητήθηκε σε υπουργική διάσκεψη τον Δεκέμβριο. Επίσης, η έκθεση υποστήριξε την κατάρτιση του ανακοινωθέντος της Μπριζ, το οποίο καθορίζει τις προτεραιότητες και τα παραδοτέα για την ευρωπαϊκή συνεργασία στον τομέα της Επαγγελματικής Εκπαίδευσης και Επιμόρφωσης (Vocational Education and Training, VET) έως το 2020. Οι εθνικές εκθέσεις πολιτικής ReferNet περιλάμβαναν ανασκόπηση της προόδου σε εθνικό επίπεδο και τροφοδότησαν την έκθεση πολιτικής του Cedefop. Η έρευνα σχετικά με τους μηχανισμούς επιμερισμού του κόστους για τη χρηματοδότηση της VET αποτέλεσε το θέμα συνομιλιών σε αρκετά εργαστήρια, προετοιμάζοντας το έδαφος για συγκριτική ανάλυση των πλέον αποτελεσματικών και αποδοτικών μηχανισμών. Υποστήριξη της ανάπτυξης ευρωπαϊκών εργαλείων και αρχών για τη VET και τη διά βίου μάθηση — Συνεχής συντονισμός της συμβουλευτικής ομάδας του ευρωπαϊκού πλαισίου επαγγελματικών προσόντων (European Qualifications Framework, EQF) από κοινού με την Ευρωπαϊκή Επιτροπή, υποστήριξη και παρακολούθηση της διαδικασίας εφαρμογής· ανάλυση και κατάρτιση εκθέσεων σχετικά με τις εξελίξεις σε εθνικό επίπεδο, καθώς και δημοσίευση της έκθεσης «The development of national qualifications frameworks in Europe». Συμβολή σε πολυάριθμες πολιτικές εκδηλώσεις και σε αρκετά εργαστήρια (τα έγγραφα των εργαστηρίων είναι διαθέσιμα στον ιστότοπο του Cedefop). — Υποστήριξη της ανάπτυξης του ευρωπαϊκού συστήματος ακαδημαϊκών μονάδων για την επαγγελματική εκπαίδευση και κατάρτιση (European Credit System for VET, ECVET), παροχή εγγράφου εργασίας στη συνεδρίαση της σουηδικής Προεδρίας. Δημοσίευση της πρώτης έκθεσης παρακολούθησης ECVET «The development of ECVET in Europe» και της μελέτης «Linking credit systems and qualifications frameworks». — Υποστήριξη του EQAVET. Δημοσίευση δύο ερευνητικών μελετών σχετικά με τη διασφάλιση της ποιότητας σε διάφορους τομείς. — Συμβολή στην περαιτέρω ανάπτυξη του Europass. Ο φιλοξενούμενος ιστότοπος εξακολουθεί να προσελκύει αυξανόμενο αριθμό επισκεπτών και χρηστών. Τον Δεκέμβριο του 2010 είχαν συμπληρωθεί ηλεκτρονικά 10,9 εκατομμύρια ευρωπαϊκά βιογραφικά σημειώματα (από τη χρονική στιγμή της καθιέρωσης του Europass το 2005), υπερβαίνοντας κατά πολύ τον αρχικό στόχο των 3 εκατομμυρίων. Το 2010 συμπληρώθηκαν ηλεκτρονικά 3,7 εκατομμύρια βιογραφικά σημειώματα και πραγματοποιήθηκαν περισσότερες από 10 εκατομμύρια επισκέψεις στον ιστότοπο. — Πραγματοποιήθηκε συντονισμός 230 (246) επισκέψεων μελέτης κατά το ακαδημαϊκό έτος 2009/10 για 2 358(2 432) ειδικούς. Οι μελέτες αντικτύπου υπογραμμίζουν την ύπαρξη υψηλού ποσοστού ικανοποίησης (97 %) και ποιότητας. Για το ακαδημαϊκό έτος 2010/11, θα έχουν πραγματοποιηθεί 244 επισκέψεις με 2 732 συμμετέχοντες έως το τέλος Ιουνίου 2011. Ανάλυση δεξιοτήτων και ικανοτήτων — Η ανάλυση του Cedefop σχετικά με τις ανάγκες σε επαγγελματικές δεξιότητες συνέβαλε στη νέα εμβληματική πρωτοβουλία της στρατηγικής «Ευρώπη 2020» όσον αφορά τις «Νέες δεξιότητες για νέες θέσεις εργασίας», καθώς και σε έκθεση της ομάδας εμπειρογνωμόνων της Ευρωπαϊκής Επιτροπής σχετικά με τις νέες δεξιότητες για νέες θέσεις εργασίας. — Η ενημερωμένη πρόβλεψη σχετικά με τις δεξιότητες έως το 2020 ανακοινώθηκε και παρουσιάστηκε κατά τη διάρκεια διαφόρων εκδηλώσεων υψηλού επιπέδου, συμπεριλαμβανομένων των συνεδριάσεων της Ευρωπαϊκής Επιτροπής και της ισπανικής Προεδρίας. — Συμφωνήθηκαν ο τρόπος προσέγγισης, η μέθοδος και το ερωτηματολόγιο για την πραγματοποίηση ευρωπαϊκής έρευνας, απευθυνόμενης στους εργοδότες, σχετικά με τις αναδυόμενες ανάγκες σε δεξιότητες. — Δημοσιεύθηκε, σε συνεργασία με τη Διεθνή Οργάνωση Εργασίας, το έγγραφο «Δεξιότητες για πράσινες θέσεις απασχόλησης» και συζητήθηκαν τα αποδεικτικά στοιχεία σχετικά με τον περιβαλλοντικό προσανατολισμό των θέσεων εργασίας σε διάφορες διασκέψεις, συμπεριλαμβανομένης συνεδρίασης της βελγικής Προεδρίας. — Διάφορες μελέτες πραγματεύθηκαν την αναντιστοιχία δεξιοτήτων: «The skill matching challenge», «Εργασία και γήρανση» και «The right skills for silver workers». Προσόντα για τη διά βίου μάθηση — Δημοσιεύθηκαν οι μελέτες «Changing qualifications – A review of qualifications policies and practices» και «Learning outcomes in VET curricula»· επίσης, τα έγγραφα εργασίας σχετικά με την πρωτοβουλία ESCO (ευρωπαϊκή ορολογία σχετικά με τις δεξιότητες, τα προσόντα, τα επαγγέλματα και τις ικανότητες) αποτέλεσαν θέμα συνομιλιών σε διάφορα εργαστήρια και διασκέψεις σε επίπεδο ΕΕ και συνέβαλαν στις συνομιλίες σχετικά με τις επιλογές πολιτικής, παρέχοντας πληροφορίες και αποδεικτικά στοιχεία. — Υποστήριξη του ευρωπαϊκού δικτύου για την πολιτική του διά βίου προσανατολισμού (European lifelong guidance policy network, ELGPN). Καταρτίστηκαν τα έγγραφα «Lifelong guidance for better learning and working in Europe» και «Guiding at-risk youth through learning to work» για τη συνεδρίαση της ισπανικής Προεδρίας σχετικά με τη VET. Η μελέτη «Socially responsible restructuring», το εργαστήριο «Supporting longer working lives – Guidance and counselling for ageing workers» και εκδηλώσεις εκμάθησης μεταξύ ομοτίμων προς υποστήριξη της επιχειρηματικότητας μέσω της εκπαίδευσης και του προσανατολισμού συνέβαλαν στις περαιτέρω εξελίξεις, παρέχοντας πληροφορίες και αποδεικτικά στοιχεία. — Δημοσίευση του εγγράφου «Professional development opportunities for in-company trainers». Προκαταρκτικές εργασίες από κοινού με την Ευρωπαϊκή Επιτροπή για τη συγκρότηση μιας κοινής νέας θεματικής ομάδας εργασίας σχετικά με τους εκπαιδευτές στον τομέα της VET. — Συμβολή στην ομάδα εργασίας για τη μάθηση ενηλίκων και στο σχέδιο δράσης της Επιτροπής για τη μάθηση ενηλίκων. Οριστική διαμόρφωση της ανασκόπησης «Learning while working – success stories of workplace learning in Europe». — Κατάρτιση εγγράφου στρατηγικής σχετικά με την εφαρμογή των κατευθυντήριων γραμμών για την επικύρωση. Ενημέρωση (από κοινού με την Ευρωπαϊκή Επιτροπή) και φιλοξενία του ευρωπαϊκού καταλόγου των μεθόδων επικύρωσης (ιστότοπος). Παροχή στοιχείων περιεχομένου για την επικείμενη σύσταση του Συμβουλίου σχετικά με την επικύρωση της άτυπης και ανεπίσημης μάθησης. Έρευνα στον τομέα της VET — Παρουσιάστηκαν προκαταρκτικά αποδεικτικά στοιχεία σχετικά με τα οικονομικά και κοινωνικά οφέλη της VET σε ευρωπαϊκές ερευνητικές διασκέψεις σχετικά με τη VET. — Αξιολογήθηκε το έγγραφο «Employer provided training in Europe» και δημοσιεύθηκαν τα αποτελέσματα. Παράλληλα, το Cedefop εξακολούθησε να συμβάλλει στην ανάπτυξη ευρωπαϊκών στατιστικών και δεικτών. Επικοινωνία και διάδοση Θετικός αντίκτυπος του νέου ιστοτόπου και των στοχοθετημένων μορφοτύπων δημοσίευσης, όπως τα ενημερωτικά σημειώματα. Αυξημένη ανταπόκριση του Τύπου μέσω τακτικών δελτίων Τύπου. Οι μορφότυποι ηλεκτρονικής δημοσίευσης μειώνουν τις καθυστερήσεις παράδοσης και τυγχάνουν ευνοϊκής υποδοχής. Παρέχεται υποστήριξη στις βασικές ομάδες-στόχους, παραδείγματος χάρη στα μέλη του Ευρωπαϊκού Κοινοβουλίου, μέσω άμεσων συμβολών σε πρωτοβουλίες και σε συνδιοργάνωση εργαστηρίων. Οι βασικοί δείκτες καταδεικνύουν μεγάλο αντίκτυπο των δραστηριοτήτων του Cedefop: το έργο του Κέντρου μνημονεύεται σε 88 έγγραφα πολιτικής της ΕΕ και ζητήθηκαν από το Κέντρο 21 μελλοντικές συνεισφορές. Το Cedefop συνέβαλε άμεσα σε 31 έγγραφα πολιτικής της ΕΕ. Αυξήθηκε κατακόρυφα η κίνηση στον ιστότοπο όσον αφορά τις επισκέψεις (+ 53 % σε σύγκριση με το 2009) και τους μοναδικούς επισκέπτες (+ 70 %). Το Cedefop συμμετέσχε σε 94 διασκέψεις και διοργάνωσε 107 συνεδριάσεις/εκδηλώσεις το 2010· οι συμμετέχοντες εξέφρασαν μεγάλη ικανοποίηση (3,7 στα 4). Πραγματοποιήθηκαν 39 «νέες» δημοσιεύσεις και δημοσιεύθηκαν 54 πρόσθετες μεταφράσεις. Επίσης, κατεγράφησαν 579 άρθρα στα ΜΜΕ που κάλυπταν το έργο του Cedefop. Περισσότερες πληροφορίες και δείκτες σχετικά με το σύστημα μέτρησης των επιδόσεων περιλαμβάνονται στην ετήσια έκθεση για το 2010 (EN, DE, FR) και την ετήσια έκθεση δραστηριοτήτων 2010 (www.cedefop.europa.eu).